OzLabs/hebrew-wiki-articles huggingface dataset:
ג'ופרי ק. בראון

ג'ופרי ק. בראון (באנגלית: Jophery Clifford Brown; 22 בינואר 1945 – 11 בינואר 2014) היה שחקן בייסבול אמריקאי ששיחק בקבוצת שיקגו קאבס מליגת ה-MLB בעמדת המגיש. כמו כן היה פעלולן ושחקן בכמה סרטים.

==ביוגרפיה==
בראון נולד בלואיזיאנה, והחל לשחק בייסבול באוניברסיטת גרמבלינג שהייתה אוניברסיטה לשחורים במדינת לואיזיאנה. לאחר שנבחר 3 פעמים בדראפט ליגת ה-MLB על ידי הקבוצות בוסטון רד סוקס ופיטסבורג פיירטס, החליט לחתום בקבוצה שיקגו קאבס. בראון שיחק משחק בודד בקריירה שלו בספטמבר 1968 נגד קבוצת פיטסבורג פיירטס ואחריו פרש ממשחק פעיל.

בינואר 2014 נפטר בראון כתוצאה מסיבוכים סרטניים.

==משחק==
הוא החל להופיע על המסכים מ-1964 בתפקידי פעלולנים ולאורך השנים שיחק והופיע במעל 35 סרטים. הוא שיחק לראשונה בסדרת המתח "Arrest and Trial" כקצין משטרה ולאורך השנים הופיע בעוד כמה סדרות. בשנה שלאחר מכן שיחק לראשונה פעלולן בסדרה "I Spy".

ב-1976 שיחק בסרט הספורט "The Bingo Long Traveling All-Stars & Motor Kings" ותפקידו כשחקן בייסבול עזר לו להופיע כשחקן בייסבול בסרט.

ב-1983 שיחק בסרט פני צלקת.

ב-1988 שיחק בסרט האקשן "Action Jackson".

ב-1993 שיחק בסרט המדע הבדיוני של סטיבן ספילברג פארק היורה בתור שומר שנטרף בתחילת הסרט בידי רפטורית גדולה. בשנה שלאחר מכן שיחק בסרט הקומי מסיבת בית 3.

ב-1995 שיחק בסרט משחק על זמן. לאחר שנתיים שיחק בסרט האימה הבדיוני "The Relic".

ב-2001 שיחק כפעלולן בסרט המתח שעת העכביש.

ב-2002 שיחק כפעלולן בסרט ספיידרמן בבימויו של סם ריימי ובסרט המתח כל הפחדים כולם.

ב-2003 שיחק בסרט בחורים רעים 2 של הבמאי מייקל ביי ובסרט האימה לוכד החלומות.

ב-2008 הופיע בסרט הפשע מבוקש ועליו הועמד שש פעמים בפרסי גילדת שחקני המסך.

==קישורים חיצוניים==

קטגוריה:שחקני בייסבול אמריקאים
קטגוריה:שחקני בייסבול אפרו-אמריקאים
קטגוריה:מגישים (בייסבול)
קטגוריה:שחקני קולנוע וטלוויזיה אמריקאים
קטגוריה:שחקני שיקגו קאבס
קטגוריה:בוגרי אוניברסיטת המדינה של גרמבלינג
קטגוריה:אמריקאים שנולדו ב-1945
קטגוריה:אמריקאים שנפטרו ב-2014
סלמה ביורנסדוטיר

סלמה ביורנסדוטיר (באיסלנדית: Selma Björnsdóttir; נולדה ב-13 ביוני 1974) היא זמרת איסלנדית.

==ביוגרפיה==
ביורנסדוטיר נולדה ב-13 ביוני 1974 ברייקיאוויק שבאיסלנד כשלישית מבין ארבע בנות.

ב-1995 הופיעה במחזה "סיפור הפרברים" שהוצג בתיאטרון הלאומי של איסלנד.

ב-1996 שיחקה במחזה "Áfram Latibær" ודמותה היוותה השראה לדמות של סטפני ב"נווה עצלנות", לאחר מכן היא שיחקה במספר מחזות זמר נוספים כמו "גריז" ו"מופע האימים של רוקי".

ב-1999 נבחרה על ידי RUV לייצג את איסלנד באירוויזיון בירושלים, היא נחשבה כמועמדת מועדפת בתחרות והימורים רבים סימנו אותה כזוכה, אך לבסוף סיימה במקום השני שזהו הישגיה הגבוה ביותר של איסלנד בתחרות.

בשנת 2005 נבחרה בשנית לייצג את איסלנד בתחרות האירוויזיון שנערכה בקייב עם השיר "If I Had Your Love" אך לבסוף לא עלתה לגמר התחרות.

ב-2009 שימשה כשופטת בעונה הרביעית של הגרסה האיסלנדית של "אמריקן איידול".

==קישורים חיצוניים==

* 

* [http://vesturport.com/wp-content/uploads/2011/12/Selma-Björnsdóttir.pdf]

קטגוריה:זמרות איסלנדיות
קטגוריה:משתתפי אירוויזיון 1999
קטגוריה:משתתפי אירוויזיון 2005
קטגוריה:נציגי איסלנד באירוויזיון
קטגוריה:ילידות 1974
מיס שווייץ

[[פטרישה פאסלר, מיס שווייץ לשנת 1993]]
מיס שווייץ היא תחרות יופי שנתית המתקיימת בשווייץ, התחרות נערכה לראשונה ב-1951 ומשודרת בערוץ הטלוויזיה הממלכתי של שווייץ "SRG SSR".

כל אחת מהמתמודדות מייצגות בתחרות קנטון שונה במדינה, הזוכה בתחרות מייצגת את מדינתה בתחרות מיס תבל והתחרות גם החזיקה בזיכיון עבור מיס עולם עד 2005, מיס אינטרנשיונל עד 1993 ומיס אירופה עד 2006.

==הזוכות==
{| class="wikitable sortable"
|-
! שנה
! הזוכה
|-
| 1982/1983
| לוליטה מורנה
|-
| 1993
| פטרישה פאסלר
|-
| 1997
| טניה גוטמן
|-
| 1999
| אניטה בורי
|-
| 2005
| לאוריאן גיליארון
|-
| 2006
| כריסטה ריגוזי
|-
| 2014
| לאטיטיה גוארינו
|}

== קישורים חיצוניים ==

* 

* [https://www.nzz.ch/wissenschaft/bildung/bildstrecke/warum-sich-missen-messen-1.18277720#lg=1&slide=6 מיס שווייץ לאורך השנים]

קטגוריה:שווייץ: תחרויות יופי
מיס אסטוניה

מיס אסטוניה היא תחרות יופי שנתית באסטוניה.

התחרות נוסדה לראשונה בשנת 1923 על ידי חברת הקולנוע "סרט אסטוניה" במטרה למצוא שחקנית חדשה לתעשיית הסרטים במדינה.

בשנת 1925 התחרות אורגנה על ידי העיתון "Päevaleht".

בשנת 1931 הזוכה כמיס אסטוניה נבחרה לסגנית ראשונה למיס אירופה.

ב-1932 (בתחרות זו זכתה נדז'דה פידי הופמן) הופסקה התחרות וב-1988 חודשה בחזרה.

בשנת 1993 החלה אסטוניה להשתתף בתחרות מיס תבל, בנוסף המדינה שלחה נציגות גם לתחרויות מיס עולם ומיס הים הבלטי.

נציגות אסטוניה זכו 3 פעמים בתחרות מיס הים הבלטי (ליס טאפו בשנת 1992, אבה מריה לאאן בשנת 1995 וקאדרי ואליאוטס בשנת 1999).

==קישורים חיצוניים==

* 
* 
* 
* 

*
קטגוריה:אסטוניה: תרבות
קטגוריה:תחרויות יופי לנשים
קטגוריה:נשים באסטוניה
ארמיית האוויר השנייה

ארמיית האוויר השנייה (ברוסית: воздушная армия я-2) הייתה ארמייה של הצבא האדום שלחמה במלחמת העולם השנייה.

==היסטוריה==
היחידה הוקמה ב-12 במאי 1942 בהתאם לפקודת שר ההגנה של ברית המועצות. היחידה הוקמה על בסיס יחידות חיל האוויר שהיו מוצבות בגזרת חזית בריאנסק. היא השתתפה בכל המבצעים של החזית לרבות קרבות מגננה במהלך שנת 1942. בהמשך היא הועברה לגזרת החזית הדרום-מערבית והשתתפה בקרב סטלינגרד. לאחר סיום קרב זה היא שולבה בכוחות של חזית וורונז' (ב-20 באוקטובר 1943 החזית האוקראינית הראשונה) והשתתפה במבצע קוטוזוב, קרב דנייפר, קרב קורסון-צ'רקאסי, מבצע לבוב-סנדומייז', הקרב על ברלין והקרב על פראג.

במהלך ימי המלחמה טייסי הארמייה ביצעו 336 אלף גיחות. עם הקמתה היא כללה 374 מטוסים, במהלך קרב קורסק היא גדלה ל-700 מטוסים ובשלבים האחרונים של המלחמה היא כללה כ-2000 מטוסים.

לאחר סיום מלחמת העולם השנייה, בשנת 1949 שמה שונה ל"ארמיית האוויר ה-59" והיא הוצבה באוסטריה ובהונגריה. בשנת 1955 היא פורקה.

==קישורים חיצוניים==
* [http://samsv.narod.ru/Arm/av02/arm.html ארמייה האוויר השנייה] באתר samsv 

אוויר
אוויר
קטגוריה:יחידות סובייטיות בקרב קורסק
ארמיית האוויר השלישית

ארמיית האוויר השלישית (ברוסית: воздушная армия я-3) הייתה ארמייה של הצבא האדום שלחמה במלחמת העולם השנייה.

==היסטוריה==
היחידה הוקמה ב-16 במאי 1942 בהתאם לפקודת שר ההגנה של ברית המועצות. היחידה הוקמה על בסיס יחידות חיל האוויר שהיו מוצבות בגזרת חזית קלינין. היא השתתפה בכל המבצעים של החזית לרבות קרבות מגננה במהלך שנת 1942. בהמשך היא הועברה לגזרת החזית הצפון-מערבית. בסוף 1943 היא שולבה בכוחות של החזית הבלטית הראשונה והשתתפה במתקפות סובייטיות באזור סמולנסק, מבצע בגרטיון וקרבות בשטח המדינות הבלטיות. בפברואר 1945 היא הוכפפה לארמיית האוויר הראשונה והשתתפה במבצע פרוסיה המזרחית. בתחילת מאי 1945 היא הוכפפה לכוחות של חזית לנינגרד וביחד עם ארמיית האוויר ה-15 השתתפה בקרבות בשטח לטביה הסובייטית.

במהלך ימי המלחמה טייסי הארמייה ביצעו 200 אלף טיסות. 

לאחר סיום מלחמת העולם השנייה, בשנת 1946 הארמייה פורקה ומפקדה שלה הייתה בסיס להקמת "ארמיית האוויר הראשונה של מטוסים לטווח ארוך".

==קישורים חיצוניים==
* [http://samsv.narod.ru/Arm/av03/arm.html ארמייה האוויר השלישית] באתר samsv 

אוויר
אוויר
מנהיגות מקומית

מנהיגות מקומית - משנים את המשוואה (הפועלת תחת המותג מקומי) היא מפלגה ישראלית שממקדת את פעילותה בתמיכה בשלטון המקומי.

==הקמה==
מפלגת מנהיגות מקומית נרשמה בפברואר 2018 כמפלגה רשמית ויצאה לדרך הציבורית במאי 2018 וזאת לאחר שנה של פעילות. עם היציאה לדרך הציבורית היו למפלגה נציגים ב-8 רשויות שונות. המפלגה הוקמה על ידי הפעילים החברתיים עדו שטסל וטל אלוביץ' ומטרותיה הן:

* בניית חברה המאמינה בערכי השוויון, הצדק והחירות לאורה של מגילת העצמאות של ישראל.
* חיזוק הנציגות הנבחרת בשלטון המקומי בישראל.
* חיזוק השפעת תושבי הרשויות המקומיות והאזוריות על קובעי המדיניות בישראל.

ערכי הליבה של המפלגה כוללים התייחסות לפלורליזם במרחב המקומי, צדק חברתי, חינוך שוויני, תכנון עירוני מתקדם, מלחמה בשחיתות המקומית וכיוצא בזה.

==התמודדות בבחירות==
רשימת הקמפיינים המשותפים למפלגה בבחירות המקומיות שנערכו בשנת 2018
תמונה משותפת של עשרת מועמדי רשימת "מקומי בתל אביב" בבחירות 2018

הבחירות המקומיות הראשונות בהן לקחה המפלגה חלק היו בחירות 2018. המפלגה התמודדה ברשימות עצמאיות בתל אביב-יפו ("מקומי בתל אביב" שהורכבה ממועמדים בשנות ה-20 לחייהם), בנתניה ("מקומי בנתניה", המייצגת בעיקר ישראלים יוצאי אתיופיה), בחיפה בראשות בועז גור ("מקומי בחיפה") וביקנעם עילית בראשות אילנה פינטו ("מקומי ביקנעם"), שהייתה היחידה מבין ארבע הרשימות העצמאיות שזכתה במושב במועצה.
מקומי הריצה רשימות משותפות בטירת כרמל ("כוח 1-מקומי" בראשות אפרת דוד ששון שאף התמודדה לראשות העיר, רשימה שקיבלה 3 מושבים לעומת מושב אחד לכוח 1 בבחירות 2013), בראש העין ("מרצ-מקומי" בראשות עומר שכטר שזכתה ב-3 מושבים) וברעננה, שם התאחדה רשימת מקומי עם רשימת "לב" בראשות ראש העיר המכהן איתן גינזבורג ונציגת מקומי ענבר הוכברג הוצבה במקום הרביעי ברשימה. הוכברג לא נבחרה בתחילה למועצה אך נכנסה בהמשך בעקבות בחירתו של גינזבורג לכנסת. בנוסף חברים במפלגה עדי שטרנברג ראש רשימת "רמלה שלנו" שהפסיד במירוץ לראשות העיר רמלה כשסיעתו זוכה ב-3 מנדטים ורותם ידלין שנבחרה לראשות מועצה אזורית גזר.

במהלך מערכת הבחירות בשנת 2018 קיימה המפלגה קשר עם מספר מתמודדים נוספים אולם הללו לא המשיכו בפעילות המשותפת. ביבנה עם מאיר שטרית שהתמודד בראש סיעת "מקומי יבנה", בקריית טבעון עם עידו גרינבלום שהתמודד בראש סיעת "תנופה לטבעון" ועם טל אוחנה מירוחם שנבחרה לראשות המועצה בראש סיעת "ירוחם אחת".

מעורבות המפלגה בבחירות המקומיות התבטאה בכך שהמפלגה לקחה חלק בהליכי המיתוג, האסטרטגיה והמימון של הקמפיינים של הרשימות המתמודדות מתוך מטרה לייצר רשת של נבחרים בשלטון המקומי תוך שימוש בפלטפורמה המיועדת לשלטון המקומי בלבד.

המפלגה לא התמודדה בבחירות 2023 שנדחו בהמשך ל-2024. חלק מאלו שנבחרו מטעמה ב-2018 התמודדו לעירייה גם בבחירות אלו אך לא השתמשו במותג "מקומי".

==קישורים חיצוניים==
* 

==הערות שוליים==

קטגוריה:ישראל: מפלגות
קטגוריה:מפלגות שהוקמו ב-2018
קטגוריה:ישראל: מפלגות ליברליות
שמואל בוקסר

שמואל בוקסר (נולד ב-17 במאי 1949) הוא ראש עיריית נס ציונה. לשעבר איש עסקים והבעלים של יקבי ברקן.

==ביוגרפיה==
בוקסר נולד וגדל בנס ציונה, דור רביעי לחקלאי נס ציונה. סבו, ירמיהו בוקסר, שימש כמוכתר נס ציונה וראש ועד המושבה בין השנים 1924-1932 (כהונה ראשונה) ו-1940-1947 (כהונה שנייה כראש הוועד האחרון). דודו של ירמיהו בוקסר הוא ראובן לרר, מייסדה של נס ציונה (נחלת ראובן).

ב-1972 למד כלכלה חקלאית בפקולטה לחקלאות ברחובות, שם הכיר את גיסו ושותפו לעתיד, יאיר לרנר, ועבד במשתלת עצי פרי אותה מנהל עד היום.

בשנת 1989 פשט יקב סטוק את הרגל, וב-1990, רכש בוקסר את היקב יחד עם גיסו יאיר לרנר, והם שינו את שמו ליקבי ברקן. כמה שנים מאוחר יותר, רכשו יקבי ברקן בבעלותו גם את יקבי סגל. בוקסר שימש כבעלים של יקבי ברקן עד שנת 2016, ומאוחר יותר שימש בתפקיד סגן יושב ראש היקב והאחראי על השיווק בחו"ל.

בשנת 1993 רץ בוקסר בראשות רשימה עצמאית למועצת נס ציונה, וזכה בשני מנדטים, והתמנה לסגן ראש העיר יוסי שבו ויושב ראש ועדת המשנה לתכנון ובנייה. לאחר 5 שנות כהונה כחבר מועצת העיר, פרש בוקסר ב-1998 לביתו.

ב-26 ביולי 2018 הכריז שמואל בוקסר על ריצה לראשות עיריית נס ציונה. זמן קצר לאחר מכן חשף את רשימתו "טוב לנס ציונה".
במהלך המירוץ לראשות העיר פורסם בעיתון ידיעות אחרונות, כי בוקסר צד חיות בר באפריקה כתחביב. בעקבות הדיווח שעורר סערה, נשמעו קריאות לעברו שיפרוש מהמירוץ. לאחר הפרסום התנצל בוקסר.

ב-30 באוקטובר 2018 זכה בוקסר בבחירות לראשות עיריית נס ציונה כאשר נבחר ברוב של 59% מול 40% של יריבו, שחר רובין. הוא תמך בליכוד, אך מוביל את העיר נס ציונה כעיר ליבראלית, ואף התראיין ואמר שהוא תומך בשינויים רק בהסכמה רחבה. בשנת 2020 הוא פתח את כנס התמיכה בממשלה בראשות בנימין נתניהו בראשון לציון.לקראת הבחירות לראשות העיר ב-2023 הודיעה ועדת ההיגוי של הליכוד כי המפלגה תתמוך בראש העיר שמואל בוקסר.
כראש עיר דאג שנס ציונה תצטרף לשירות התחבורה בשבת "נעים בסופ"ש", ההחלטה על ההצטרפות של נס ציונה לשירות התקבלה במליאת העיר נס ציונה.
לקראת הבחירות המקומיות ב-2023 התאחדו סיעת "טוב" בראשות בוקסר עם סיעות "יש עתיד" ו"כחול לבן" בנס ציונה, והרשימה המאוחדת נקראה "טוב יחד". 

בפברואר 2024, בסיבוב הראשון של הבחירות זכה ב-39.1% מהקולות, ועלה לסיבוב השני מול תומר תדהר שזכה ב-29.4% מהקולות. בסיבוב הבחירות השני לראשות העיר נס ציונה, ניצח בוקסר את תדהר והמשיך לקדנציה נוספת.

== חיים אישיים ==
בוקסר נשוי לחגית, ואב לארבע בנות.

== קישורים חיצוניים ==

* אילנה שטוטלנד, [https://www.makorrishon.co.il/nrg/online/55/ART1/826/161.html נכנס יין, יצא סיפור: שמואל בוקסר מיקבי ברקן], nrg, בדצמבר 2008
* [http://www.myziona.co.il/%D7%91%D7%95%D7%A7%D7%A1%D7%A8-%D7%98%D7%95%D7%91-%D7%9C%D7%AA%D7%95%D7%A9%D7%91%D7%99-%D7%A0%D7%A1-%D7%A6%D7%99%D7%95%D7%A0%D7%94 בוקסר טוב נס ציונה], באתר MyTziona, ב-31 באוקטובר 2018

== הערות שוליים ==

קטגוריה:אנשי עסקים ישראלים
קטגוריה:ראשי עיריית נס ציונה
קטגוריה:ישראלים שנולדו ב-1949
קטגוריה:משפחת פצ'ורניק
קטגוריה:משפחת בוקסר
קטגוריה:בוגרי האוניברסיטה העברית בירושלים: הפקולטה לחקלאות
אנטול קרקובסקי

אנטול קרקובסקי (שם מלא: אנטולי נפתלי (טולקה) קרקובסקי) (1924 – 1 בדצמבר 2002) היה רופא עור, פרופסור לדרמטולוגיה, בבית הספר לרפואה ע"ש סאקלר של אוניברסיטת תל אביב, מנהל מחלקת עור ומחלות מין, בית החולים איכילוב (1967-1988).

מעיסוקו הקליני והמחקרי: פוטוביולוגיה

==קורות חיים==

קרקובסקי נולד לאסתר ואהרן. בוילנה, בליטא. בשנת 1924. לפני פרוץ מלחמת העולם השנייה למד קרקובסקי בגימנסיה "תושיה"

לאחר הכיבוש הגרמני נכלא עם משפחתו בגיטו. משפחתו של קרקובסקי הושמדה ביער פונאר. בגיטו הצטרף למחתרת של הפ.פ.או (ארגון הפרטיזנים המאוחד) ובהמשך יצא ליערות רודניקי והצטרף לפרטיזנים. קרקובסקי השתייך ל-"יחידה גדוד לניצחון" (זא פוביידו),

בין השנים 1946–1951 קרקובסקי למד רפואה. קרקובסקי התחיל את לימודי הרפואה בוילנה וסיים את לימודיו ב-ז'נבה.
אנטולי קרקובסקי כילד עם הוריו וסבו הרב מנחם קרקובסקי בווילנה
בין השנים 1951–1955 התמחה קרקובסקי במחלות עור ומין במחלקתו של הפרופ' רודולף בר.

==במדינת ישראל==

בשנת 1955 עלו בני הזוג קרקובסקי למדינת ישראל, ונקלט כרופא עור בכיר במחלקת עור ומחלות מין בניהולו של הפרופ' ליאו אריה ציפרקובסקי בבית חולים תל השומר. גם רעייתו נחמה, נקלטה כרופאה פסיכיאטרית בבית החולים תל-השומר.

בין השנים 1963–1967 כיהן קרקובסקי כסגנו של הפרופ' ליאו אריה ציפרקובסקי בבית החולים תל השומר.

בין השנים 1967–1988 כיהן קרקובסקי כמנהל מחלקת עור ומין בבית החולים הדסה (תל אביב) (המחלקה סיפקה שירותי ייעוץ בתחום הדרמטולוגיה לכל המרכז עירוני ממשלתי בתל אביב) ובסוף שנות ה-70 המחלקה הועברה ל-בית החולים איכילוב

במקביל החל קרקובסקי להרצות בחוג לדרמטולוגיה, בבית הספר לרפואה ע"ש סאקלר, ב-אוניברסיטת תל אביב והגיע לדרגת פרופסור-חבר.

קרקובסקי כיהן כחבר הפקולטה ללימודי המשך ברפואה של אוניברסיטת תל אביב.

קרקובסקי נפטר ב-1 בדצמבר 2002.

מתלמידיו ותלמידותיו: פרופ' שרה ברנר, פרופ' רוני וולף, ד"ר י. קובו, ד"ר ז. רוזנסקי.

==משפחה==
נחמה, רעייתו של קרקובסקי הייתה רופאה פסיכיאטרית, לזוג נולדה בת. הזוג התגורר ברחוב דובנוב 24 ב-תל אביב.

בתו אורלי קרקובסקי (2020-1970), הייתה עורכת דין בשירות המדינה. 

סבו של קרקובסקי היה הרב מנחם קרקובסקי רב בכמה ערים בליטא ומחבר הספרים: "ארזי הלבנון" על התורה, ו"עבודת המלך" (על הרמב"ם)

בן דודו של אביו של קרקובסקי היה הרב יוסף דוב הלוי סולובייצ'יק מ-בוסטון

את חייו הבוגרים של קרקובסקי ליווה משחק הברידג' שבו הצטיין ואף ייצג את ישראל בתחרויות בינלאומיות.

==מספריו==
* "חזרה לשנים 1939-1945", מו"ל: המחבר, 2001 (73 עמודים)
* ""נער הייתי" - הוצאת גפן,

==קישורים חיצוניים==
* 

==הערות שוליים==

קטגוריה:פרטיזנים יהודים מליטא
קטגוריה:ניצולי השואה: ליטא
קטגוריה:פרטיזנים יהודים מברית המועצות
קטגוריה:עולים בשנות ה-1950
קטגוריה:רופאי עור ישראלים
קטגוריה:סגל המרכז הרפואי ע"ש חיים שיבא - תל השומר
קטגוריה:סגל בית החולים הדסה תל אביב
קטגוריה:סגל המרכז הרפואי תל אביב ע"ש סוראסקי
קטגוריה:סגל אוניברסיטת תל אביב: רפואה
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1924
קטגוריה:ישראלים שנפטרו ב-2002
שייח'ה יוסוף חסן אל-ג'ופאירי

שייח'ה יוסוף חסן אל-ג'ופאירי (בערבית: شيخة بنت يوسف الجفيري) היא פוליטיקאית קטרית אשר התפרסמה בשנת 2003 כאשר נבחרה כנציגה במועצה העירונית המרכזית של קטר . אל-ג'ופאירי היא האישה הראשונה אי פעם שנצחה בבחירות פוליטיות כלשהן באחת ממדינות המפרץ, והיא עשתה זאת כנציגה של מחוז הבוחרים של שדה-התעופה, מחוז הבחירה הגדול ביותר בקטר.

אל-ג'ופאירי ניצחה בשנית בבחירות ב-2007. ב-2011, אל-ג'ופאירי ניצחה בפעם השלישית, הפעם זכייתה הייתה בהפרש הקולות הגדול ביותר מכל שאר מחוזות הבחירה בקטר. בנוסף לכך גם בשנת 2015, בבחירות האחרונות, אל-ג'ופאירי שמרה על מקומה במועצה.

חברי המועצה העירונית בקטר עוסקים בעיקר בענייני תשתיות פנימיים, וכתוצאה מכך עיקר ההישגים של אל ג'ופאירי הוא בנושאים פנימיים כמו רישות של עמודי תאורה, וניהול פרויקטים עירוניים. בנוסף לכך אל-ג'ופאירי עוסקת גם בנושאים הקשורים לעבודה מול ארגוני עובדים של נשים. עבודתה של אל ג'ופאירי סוקרה בתקשורת המערבית לאחר ניצחונה בבחירות ב-2011. לאחר סיקור זה השתמשה קטר פעמים רבות בשמה של אל-ג'ופאירי בתור דוגמה ליחסה המודרני לנשים.

== הערות שוליים ==

קטגוריה:פוליטיקאים קטרים
קטגוריה:ילידות 1962
קטגוריה:ילידי 1962
קטגוריה:קטרים שנולדו במאה ה-20
חיים לבב

חיים לבב (1929–2005) היה איש ציבור ישראלי שכיהן כראש עיריית נהריה בשנים 1983–1989.

==ביוגרפיה==
לבב נולד ברומניה ועלה לישראל בשנת 1950, בה הצטרף לקיבוץ גבעת ברנר. לאחר מספר שנים עבר לנהריה, בה נולדו שני בניו. הוא שירת בצה"ל בגולני ובחיל השריון בתפקידי מטה שונים. במלחמת יום הכיפורים היה קצין אפסנאות פיקודי של פיקוד צפון. לאחר המלחמה השתחרר מצה"ל בדרגת אלוף-משנה.

עם שחרורו מצה"ל הועמד בראשות אגף חדש בעיריית חיפה לניהול נכסים. בשנת 1978 הוא נבחר למועצת עירית נהריה מהמקום החמישי ברשימת המערך, ובמקביל למד באוניברסיטת חיפה מינהל מוניציפלי. ביוני 1982, במלחמת לבנון, שכל את בנו .

במאי 1983 הוא גבר על ראש העיר המכהן, אפרים שריר, בהתמודדות בתוך מפלגת העבודה על המועמדות של המפלגה לראשות עיריית נהריה. בנובמבר אותה שנה הוא זכה בבחירות לראשות העיר עם כמעט 60% מקולות הבוחרים, ורשימת המערך למועצה, בראשותו, זכתה ב-8 מתוך 15 מושבים. בשנת 1989 החליטו במפלגת העבודה להציג את יעקב כהנוב כמועמד המפלגה לראשות העיר. לבב לא קיבל את הדין, הקים רשימה עצמאית והתמודד על ראשות העיר נגד כהנוב ומועמד הליכוד ז'קי סבג. לבב השיג בבחירות שלושה מנדטים במועצה, אך לא הצליח לעלות לסיבוב השני בין כהנוב וסבג. לקראת הסיבוב השני הוא הביע תמיכה בסבג ולאחר הבחירות הוא מונה לממלא מקום ראש העיר. ב-1993 התמודד שוב מול סבג ומול מועמד העבודה אשר שמואלי וזכה לכ-2% מסך קולות הבוחרים. רשימתו למועצה קיבלה 382 קולות (הכי מעט מבין כל הרשימות) ולא עברה את אחוז החסימה.<ref></ref>

נפטר בשנת 2005.

בנו, דורון, עבד כמהנדס עיריית נהריה בשנים 2012-2005.

==קישורים חיצוניים==
* [https://archive.kippur-center.org/agranat-commission-testimonies/1975-383-75-HaimLevav.pdf עדות סא"ל חיים לבב - קצין אפסנאות פיקודי], באתר המרכז למלחמת יום הכיפורים

==הערות שוליים==

קטגוריה:ראשי עיריית נהריה
קטגוריה:ראשי רשויות מקומיות מטעם העבודה
קטגוריה:ישראלים ילידי רומניה
קטגוריה:עולים בשנות ה-1950
קטגוריה:גבעת ברנר: אישים
קטגוריה:בוגרי אוניברסיטת חיפה
קטגוריה:אלופי-משנה בצה"ל
קטגוריה:אבות שכולים: חללי צה"ל
קטגוריה:ישראלים שנולדו ב-1929
קטגוריה:ישראלים שנפטרו ב-2005
ארמיית האוויר הרביעית

ארמיית האוויר הרביעית (ברוסית: воздушная армия я-4) הייתה ארמייה של הצבא האדום שלחמה במלחמת העולם השנייה.

==היסטוריה==
היחידה הוקמה ב-7 במאי 1942 בהתאם לפקודת שר ההגנה של ברית המועצות. היחידה הוקמה על בסיס יחידות חיל האוויר שהיו מוצבות בגזרת החזית הדרומיתו כללה אז 208 מטוסים. היא השתתפה בכל המבצעים של החזית לרבות קרבות באזור הדרום, כולל קרבות באזור דונבס, הקרב על קווקז וקרבות אוויר באזור קובאן. באביב 1944 היא תמכה בכוחות היבשה במהלך שחרור חצי האי קרים. בקיץ 1944 היא נכללה בכוחות של החזית הבלארוסית השנייה. בעקבות כך היא השתתפה במבצע בגרטיון, מבצע פרוסיה המזרחית וקרב על ברלין

במהלך ימי המלחמה טייסי הארמייה ביצעו 300 אלף טיסות. 

לאחר סיום מלחמת העולם השנייה, היא הוצבה בשטח פולין. עתה היא מוצבת בצפון קווקז ומטה שלה ממוקם ברוסטוב על דון.

==קישורים חיצוניים==
* [http://samsv.narod.ru/Arm/av04/arm.html ארמייה האוויר הרביעית] באתר samsv 

אוויר
אוויר
מגלוצרוס

מגלוצרוס (שם מדעי: Megaloceros; מילולית: "קרניים ענקיות") הוא סוג נכחד של אייל גדול שחי בסוף הפליוקן עד להולוקן. בעבר המין נחשב המין אייל אירי (Megaloceros giganteus) ליחיד בסוג זה, אך נמצאו עוד כמה מינים באתרי חפירות באירואסיה.

איילים אלה היו בעלי קרניים מסועפות גדולות שהזכירו את האייל קורא מאמריקה הצפונית וצפון אירואסיה, אך היו כבדים וארוכים יותר. לפי מראה השלד היה המגלוצרוס קרוב יותר לאיילי העולם הישן, כמו אייל אציל או ואפיטי, מאשר לאייל קורא.

מבנה הקרניים הכבדות נועד לסמן לנקבות שהזכרים חזקים וקשוחים מספיק, וכן כדי להילחם בזכרים יריבים חסונים, דבר התואם את עקרון ההכבדה של החוקר אמוץ זהבי. אפשרות נוספת היא שהקרניים שימשו כנשק משני להגנה מטורפים, אף שמשקלן עלול היה לגרום לטריפת בעליהם האיטי יותר במקרה והיה מסתבך בעטיין בצמחייה.

==מינים==
*Megaloceros stavropolensis
*Megaloceros luochuanensis
*Megaloceros antecedens
*Megaloceros pachyosteus
*Megaloceros savini
*אייל אירי (Megaloceros giganteus)

== גלריה ==
<gallery widths="155px" heights="145px"">
Megaloceros Species.jpg
Irish Elk Side.jpg
Park of Tierpark Berlin (10).JPG
Reconstitution d'un mégacéros 1.jpg
Giant deer.JPG
Philadelphia Irish elk.jpg
</gallery>

==קישורים חיצוניים==

קטגוריה:טקסונים שתוארו בידי יוהאן פרידריך בלומנבך
קטגוריה:אייליים פרהיסטוריים
קטגוריה:יונקים שחיו בפליוקן באירופה
קטגוריה:יונקים שחיו בפליסטוקן באירופה
קטגוריה:מכפילי פרסה שחיו בפליוקן
קטגוריה:מכפילי פרסה שחיו בפליסטוקן
קטגוריה:מאובני טקסונים שתוארו ב-1828
הארמייה ה-34 (ברית המועצות)

ימין
הארמייה ה-34 (ברוסית: армия я-34) הייתה ארמייה של הצבא האדום שלחמה במלחמת העולם השנייה.

==היסטוריה==
היחידה הוקמה ביולי 1941. ב-18 ביולי 1941 יחידות הארמייה החלו להתארגן בקו ההגנה מערבית למוסקבה. יחידות הארמייה ה-34 התארגנו על הקו מזרחית לעיר סטאראיה רוסה. ב-11 באוגוסט ארמייה ה-34 החלה במתקפה נגד יחידות של הקורפוס העשירי. לצבא האדום היה יתרון בכוח אדם של פי 3-4 על פני יחידות ורמאכט. ב-18 באוגוסט 1941 וילהלם פון לב החליט להעביר לגזרה תגבורות משמעותיות. דיוויזיית הפאנצר אס אס השלישית הצליחה לא רק לעצור את המתקפה הסובייטית, אך גם לכתר את החלק המשמעותי של ארמייה ה-34. במהלך זה ארמייה ה-34 איבדה חלק משמעותי של כוח האדם שלה, 74 מ-83 טנקים ו-628 מ-748 תותחים. לאור הכישלון, מפקד החזית הצפון-מערבית הורד בדרגה ונשפט ל-5 שנות מאסר.

בספטמבר 1941 קווי ההגנה של הארמייה ה-27 נפרצו וכתוצאה מכך כותרו יחידות שלה וגם יחידות של הארמייה ה-11 וארמייה ה-34. מפקד ארמייה ה-34 הוצא להורג. בסוף ספטמבר 1941 קו החזית בגזרת הארמייה התייצב.

במהלך שנת 1942 יחידות הארמייה ה-34 ניסו מספר מתקפות במסגרת מבצע דמיאנסק אך ללא הצלחה. במהלך שנת 1943 היו מספר ניסיונות לשחרר את העיר סטאראיה רוסה אך ללא הצלחה. ב-20 בנובמבר 1943 הוחלט להעביר יחידות הארמייה לטובת ארמיית ההלם הראשונה. מפקדת הארמייה ה-34 בהמשך הייתה בסיס למפקדת הארמייה הרביעית.

==מפקדים==
* ניקולאי פרונין (יולי 1941 - אוגוסט 1941)
* קוזמה קצ'אנוב (אוגוסט 1941 - ספטמבר 1941) - הוצא להורג.
* פיוטר אלפרייב (ספטמבר 1941 - דצמבר 1941)
* ניקולאי ברזרין (דצמבר 1941 - אוקטובר 1942)
* אנטון לופטין (אוקטובר 1942 - מרץ 1943)
* פאבל קורוצ'קין (מרץ 1943 - יוני 1943)
* איוואן סובטניקוב (יוני 1943 - נובמבר 1943)

==קישורים חיצוניים==
* [http://samsv.narod.ru/Arm/a34/arm.html הארמייה ה-34] באתר samsv 

34
34
חבורה קומפקטית מקומית

במתמטיקה, חבורה קומפקטית מקומית היא חבורה טופולוגית שהטופולוגיה שלה קומפקטית מקומית והאוסדורף. למשפחה זו דוגמאות חשובות רבות, כגון חבורות אלגבריות מעל שדה המספרים הממשיים או המרוכבים, או כל שדה מקומי לא ארכימדי. על חבורה קומפקטית מקומית מוגדרת מידת האר, המאפשרת לבצע אינטגרציה של פונקציות מדידות-בורל, המובילה להכללה של הכלים הסטנדרטיים באנליזה מתמטית, כגון התמרת פורייה.

תוצאות רבות בתורת ההצגות של חבורות סופיות מוכחות על ידי חישוב הממוצע של קבוצה. בהצגות עבור חבורה קומפקטית אפשר להמיר חישובים כאלה באינטגרל המנורמל לפי מידת האר, ולכן תורת ההצגות של חבורות קומפקטיות אינה רחוקה מזו של חבורות סופיות. טכניקות אלה אינן ממשיכות לחבורות קומפקטיות מקומית, ושם נדרשים כלים מתקדמים יותר כגון אנליזה הרמונית. תורת ההצגות של חבורות אבליות קומפקטיות מקומית מתוארת על ידי דואליות פונטריאגין.
==קישורים חיצוניים==
* 

קטגוריה:תורת החבורות
קטגוריה:חבורות טופולוגיות
אפרים שריר

אפרים שריר (1919 - אוקטובר 2001) היה איש ציבור ישראלי שכיהן כראש עיריית נהריה בשנים 1974–1983.
== ביוגרפיה ==
שריר נולד בטרנסילבניה. הוא הצטרף בגיל צעיר לתנועת נוער ציונית ובסוף שנות ה-30 עלה לארץ ישראל, בה הצטרף לקבוצת השרון. בשנת 1955 עבר לנהריה בה עבד במועצת הפועלים כמזכיר איגוד העובדים החקלאיים ולאחר מכן כגזבר מועצת הפועלים. בסוף 1965 נבחר למזכיר מועצת הפועלים של נהריה. שריר המשיך לקדנציה שנייה בראשות מועצת הפועלים. בסוף שנת 1972 לאור דיבורים על סיום כהונתו רבת השנים של גרשון טץ כראש העיר, עלה שמו של שריר כמועמד להחליפו והוא התמודד בתוך מפלגת העבודה על התפקיד, אל מול סגן ראש העיר צבי מאליק. באפריל 1973 זכה שריר למועמדות המפלגה לראשות העיר ורשימת המערך בראשותו זכתה בבחירות ב-7 מתוך 15 מושבים. שריר חתם על הסכם קואליציוני עם נציג הדתיים ובתחילת פברואר נבחר לראשות העיר. בבחירות בנובמבר 1978 זכה לכהונה נוספת בקבלו כ-54% מקולות המצביעים.

בתחילת 1983 ביקש שריר לפרוש ולהעביר את תפקיד ראש העיר למנכ"ל העירייה, יעקב כהנוב. אולם הוא שוכנע להתמודד על עוד קדנציה, אך נוצח במועצת הסניף של מפלגת העבודה על ידי חיים לבב שירש ממנו את ראשות עיריית נהריה. בסוף שנות ה-80 עמד בראש ועדה ציבורית להקמת מוזיאון בריאות בנהריה.

==קישורים חיצוניים==
*

==הערות שוליים==

קטגוריה:ישראלים ילידי רומניה
קטגוריה:מזכירי מועצות פועלים
קטגוריה:ראשי עיריית נהריה
קטגוריה:ראשי רשויות מקומיות מטעם העבודה
קטגוריה:ישראלים שנולדו ב-1919
קטגוריה:ישראלים שנפטרו ב-2001
סאהלה–וורק זוודה

סאהלה–וורק זוודה (באמהרית: ሳህለወርቅ ዘውዴ, בתעתיק לטיני: Sahle-Work Zewde, נולדה ב-21 בפברואר 1950) היא נשיאת אתיופיה, החל מ-25 באוקטובר 2018.

לפני מינויה לנשיאה כיהנה סאהלה–וורק זוודה במגוון תפקידים דיפלומטיים, בהם נציגת מזכ"ל האו"ם באיחוד האפריקאי

==ביוגרפיה==
סאהלה–וורק זוודה נולדה וגדלה באדיס אבבה, הבכורה מארבע בנות. אביה היה קצין בכיר בצבא הקיסרי . למדה מדעי הטבע באוניברסיטת מונפלייה, צרפת. דוברת אמהרית, צרפתית ואנגלית.

כיהנה כשגרירת אתיופיה בסנגל ושגרירה לא-תושבת במאלי, כף ורדה, גינאה-ביסאו, גמביה וגינאה משנת 1989 עד 1993. בשנים 1993–2002 הייתה שגרירה בג'יבוטי ונציגה קבועה ברשות הבין-ממשלתית לפיתוח, ארגון בן 8 מדינות באפריקה שחתמו ביניהן הסכמי סחר. מכן שימשה כשגרירה בצרפת, תוניסיה ומרוקו.

במקביל לתפקידיה הדיפלומטיים מילאה סאהלה–וורק מגוון תפקידים, בהם נציגת אתיופיה באונסק"ו, נציגת האיחוד האפריקאי בלשכת מזכ"ל האו"ם, נציגת אתיופיה בנציבות הכלכלית של האומות המאוחדות לאפריקה, אחראית על ענייני אפריקה במשרד החוץ של אתיופיה, ומנהלת משרד האו"ם בניירובי.

ביוני 2018 מינה מזכ"ל האו"ם אנטוניו גוטרש את סאהלה-וורק לנציגת האיחוד האפריקאי בלשכת מזכ"ל האו"ם, ובכך הפכה לאישה הראשונה בתפקיד זה.

ב-25 באוקטובר 2018 מונתה סאהלה-וורק זוודה לנשיאת אתיופיה על ידי הפרלמנט האתיופי, האישה הראשונה בתפקיד זה בעידן המודרני (קדמה לה זאודיתו, קיסרית אתיופיה בשנים 1916–1930) והאישה היחידה שעומדת בראש מדינה אפריקנית. מינויה אושר מספר ימים לאחר שראש ממשלת אתיופיה, אבייה אחמד עלי, הקים ממשלה חדשה בה נשים מחזיקות ב-50% מהתיקים, כולל משרד ההגנה ומשרד השלום.

סאהלה-וורק נשואה ואם לשני בנים.

==קישורים חיצוניים==

* 

קטגוריה:ילידות 1950
קטגוריה:נשיאות
קטגוריה:נשיאי אתיופיה
קטגוריה:שגרירים באונסק"ו
קטגוריה:שגרירים בצרפת
קטגוריה:שגרירים בסנגל
קטגוריה:שגרירים בתוניסיה
קטגוריה:שגרירים במרוקו
אורטל עמר

אורטל עמר (נולדה ב-3 בספטמבר 1990) היא מנחת טלוויזיה, שדרנית ומפיקה ברדיו, שחקנית וכתבת ישראלית.

==ביוגרפיה==
עמר נולדה, גדלה והתחנכה בפתח תקווה כבת בכורה ולה אח קטן הסובל מאוטיזם. שירתה בצה"ל כרס"פית מתגייסים בבסיס תל השומר.

עם שחרורה מצה"ל בשנת 2010, השתלבה בתפקידה הראשון בעולם התקשורת כעוזרת עורך ראשי של אתר חדשות הספורט "ONE". במקביל, החלה לשמש מפיקה ראשית בתוכנית הספורט של רדיו תל אביב בהגשתם של אופירה אסייג ואייל ברקוביץ'. לאחר זמן קצר בתפקיד החלה גם להגיש בתוכנית פינות שבועיות בנושא ספורט לסירוגין עם הדוגמנית שיר אלמליח.

בשנת 2014 הצטרפה לצוות תוכנית הרדיו בהגשתו של ירון אילן "ריח מנטה", אשר שודרה בימי חמישי. במסגרת התוכנית הגישה פינה שבועית קבועה העוסקת בעולם הרכילות בזמר הים-תיכוני. לאחר הצלחתה של פינתה בתוכנית הרדיו, השתלבה ככתבת שטח בתוכניתו של ירון אילן "שישי שמח", אשר שודרה מדי יום שישי בערוץ מוזיקה 24.

החל מסוף שנת 2014 הצטרפה עמר לצוות כתבי השטח של התוכנית "ערב טוב עם גיא פינס", והפכה לחברה קבועה במערכת התוכנית.

בשנת 2018, במקביל לעבודתה בתוכניתו של גיא פינס, הצטרפה עמר לפאנל התוכנית "חדשות הבוקר" בקשת 12, לצידם של ניב רסקין ומירי מיכאלי. ביולי 2021 הצטרפה ל"נינג'ה ישראל" ככתבת שטח. לאורטל תואר ראשון בכלכלה מהמכללה למנהל בראשון לציון.

ב-2021 השתתפה בתוכנית הטלוויזיה "גולסטאריות". באותה השנה הובילה סרט קצר על חייה של קארין באומן והתמודדותה עם מחלת האנורקסיה.

ב-2022 גילמה עמר את דמותה של ושתי במחזמר "מגילת אסתר". החל מחודש מאי אותה השנה היא מגישה תוכנית יומית ברדיו לב המדינה לצידו של ליאור דיין.

==חיים אישיים==
עמר הייתה בזוגיות עם בן-אל תבורי, ולהם בן. 

עמר מתגוררת עם בנה בשכונת כוכב הצפון בתל אביב.

==קישורים חיצוניים==

* 
* 
* 
* 
* 
* 

קטגוריה:מנחות טלוויזיה ישראליות
קטגוריה:סגל קשת
קטגוריה:משתתפי גולסטאר
קטגוריה:מנחי טלוויזיה ישראלים
קטגוריה:תל אביב-יפו: אישים
קטגוריה:כתבים ישראלים
קטגוריה:ישראליות שנולדו ב-1990
קטגוריה:ישראלים שנולדו ב-1990
אפידיום

אפידיום (שם מדעי: Apidium) הוא סוג של קוף קדום שחי בפלאוגן לפני 30–39 מיליון שנה באזור מצרים. משמעות שמו לקוחה מהאל המצרי אפיס שנראה כמו שור. זאת כיוון שכשמצאו אותו הוא נחשב למין של פר. הקוף התגלה בידי החוקר הנרי פיירפילד אוסבורן ב-1988.

האפידיום היה שייך למשפחה Parapithecidae הקרובה לאנתרופואידים המודרניים והיה מאבותיהם של הקופים צרי האף מהעולם הישן. נמצאו בסוג זה 4 מינים. רוב המאובנים שנמצאו חלקיים ונדירים, אבל מאובני המין Apidium phiomense נמצא במצבים טובים יותר.

קופים קדומים אלה חיו על העצים ברחבי צפון אפריקה הקדומה שהייתה גשומה יותר והכילה ים קדום באזור הסהרה של ימינו. הם היו אוכלי פירות, וייתכן שהיו בעלי דו-צורתיות זוויגית אצל זכרים גדולים.

==בתרבות==
האפידיום נראה בסדרה של ה-BBC ללכת עם החיות הקדומות בפרק השני. בפרק נראית קבוצת קופים העומדת סביב לעצי מנגרובים ומחפשים בהם מזון, אך נאלצים לשמור מרחק מטורפים ימיים כמו הכריש פיסוגלאוס והלווייתן הטורף בסילוזאורוס.

==קישורים חיצוניים==

קטגוריה:פרימטים שחיו בפלאוגן
קטגוריה:בעלי חיים שחיו בפלאוגן באפריקה
קטגוריה:טקסונים שתוארו בידי הנרי פיירפילד אוסבורן
קטגוריה:מאובני טקסונים שתוארו ב-1908
קטגוריה:בעלי חיים שתוארו ב-1908
גודינוטיה

גודינוטיה (שם מדעי Godinotia) הוא סוג נכחד של פרימט שחי בתחילת האאוקן בהסן שבגרמניה. מאובני הפרימט שנמצאו רק בשנת 2000 מזכירים עצמות של למורים, והוא היה שייך כמותם לקבוצה בעלי אף לח, אך היה שונה מעט מבני הקבוצה החיים כיום. מקור שמו הוא מהפרימטולוג מארק גודינוט (Marc Godinot).

אורך יצור זה הגיע ל-30 סנטימטר ללא הזנב, בערך בגודל של חתול בית. ליצור היו שיניים מחודדות וקשות שהותאמו לאכילת חרקים או פירות.

בתקופתו הייתה גרמניה מוקפת ביערות גשם לחים וחמימים בהרבה מהיום. ככל הנראה הוא היה שוכן עצים ובדומה לגלגויים וללוריסים היה פעיל בלילות. הוא היה בעל ראיית צבעים ירודה מעט מהלמורים והקופים וחי בקבוצות קטנות או בזוגות.

== בתרבות ==
יונק זה הופיע בסדרה ללכת עם חיות.

==קישורים חיצוניים==

קטגוריה:אדפיפורמס
קטגוריה:יונקים שחיו באאוקן באירופה
קטגוריה:פרימטים שחיו באאוקן
חוליגן אמריקאי

חוליגן אמריקאי (באנגלית: American Vandal) היא סדרה מוקומנטרית אמריקאית שיצרו דן פרולט וטוני יאסנדה. הסדרה עלתה לראשונה ב-15 בספטמבר 2017, בנטפליקס. הסדרה היא פרודיה על סדרות דוקומנטריות של "פשע אמיתי" כגון התוכנית "לעשות רוצח". ב-26 באוקטובר 2018 פורסם כי נטפליקס ביטלה את הסדרה לאחר שתי עונות, אך דווח כי היוצרים מתכננים למכור את הסדרה לשידור בפלטפורמות אחרות<ref></ref><ref></ref>, אולם נכון לשנת 2023 הסדרה טרם נמכרה לאף פלטפורמה אחרת.

== סקירת סדרה ==

== תקציר העלילה ==
העונה הראשונה עוקבת אחר מתיחה שהתרחשה בתיכון, שהותירה 27 כלי רכב של צוות בית הספר מושחתים, לאחר שרוססו עליהם ציורים של זרגים. ליצן הכיתה, דילן מקסוול, שמיניסט, מואשם בביצוע הפשע על ידי הנהלת בית הספר ומושעה לצמיתות. חקירה של המקרה, שמתבצעת על ידי התלמיד פיטר מלדונדו יחד עם חברו סאם אקלונד, מנסה להוכיח אם אכן דילן עומד מאחורי הפשע. 

העונה השנייה עוקבת אחר פיטר וסאם שמתחילים לחקור סיפור של ונדליסט חדש, הפעם בתיכון קתולי יוקרתי בוושינגטון, בו בוצעו שלל "מעשי זוועה" הקשורים בצואה, ביניהם הכנסת חומר משלשל למכונת הלימונדה שבקפיטריה, על ידי אישיות מסתורית באינסטגרם שמכנה את עצמו "פורץ הגללים".

== קישורים חיצוניים ==
* 

==הערות שוליים==

קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:סדרות קומדיה אמריקאיות
קטגוריה:סדרות משטרה ופשע
קטגוריה:סדרות מוקומנטריה
קטגוריה:אולפני CBS: תוכניות וסדרות
קטגוריה:תוכניות טלוויזיה באנגלית
פופיגרוס

פופיגרוס (שם מדעי: Puppigerus) הוא סוג של צב ים קדום שחי בתקופת האאוקן לפני 50 מיליון שנה. מאובנים של צב זה נמצאו בארצות הברית, בריטניה, בלגיה, דנמרק ואוזבקיסטן.
== מאפיינים ==
צב זה הגיע ככל הנראה לאורך של 90 סנטימטרים והגיע למשקל 9–14 קילוגרם בממוצע. הוא היה קרוב לצבים הימיים המודרניים בניגוד לצבי ים קדומים יותר ולעיתים גם גדולים יותר שחיו בקרטיקון. היה לצב שריון קמור ושטוח יחסית, עיניים מגודלות מאוד ומקור קרני. ייתכן מאוד שהיה הרביוור בדומה לצב ים ירוק. עצמות הרגליים האחוריות מרמזות על כך שהיה בנוי גם לחיים על היבשה ולא רק עלה לחופים להתרבות.

צב ים זה תואר על ידי החוקר האמריקאי אדוארד דרינקר קופ ב-1870.

צבי ים אלה נכחדו לחלוטין לאחר תקופת האאוקן.

==קישורים חיצוניים==

קטגוריה:צבים ימיים
קטגוריה:צבי ים פרהיסטוריים
קטגוריה:צבים שחיו בפלאוגן
קטגוריה:מאובני טקסונים שתוארו ב-1870
קטגוריה:טקסונים שהתפתחו באאוקן
קנתיסוכוס

קנתיסוכוס (שם מדעי: Kentisuchus) הוא סוג של תנינאי נכחד שחי בתחילת האאוקן. מאובנים של היצור נמצאו כבר ב-1955 ונמצאו באירופה מבריטניה וצרפת עד אוקראינה. בתקופת האאוקן אזורים אלה היו גשומים בהרבה מכיום.

לסתותיו של התנין היו מוארכות ודקות ודמו ללסתות הגוויאל ההודי. בעל החיים החי הקרוב אליו ביותר היה הגוויאל החקיין שחי בדרום-מזרח אסיה. קודם לכן הוא נחשב כמין של תנין או של הסוג Megadontosuchus ממשפחת הגוויאליים.

התנין חי כנראה סביב לים תטיס העתיק לחופי אירופה ואפריקה ושחה לעיתים לאיים מבודדים כמו שהייתה איטליה במהלך האאוקן. הוא צד דגים בעזרת הלסתות החזקות והדקות ואולי גם בעלי חיים נוספים שהזדמנו לו.

==ראו גם==
*תורקוזאורוס

==קישורים חיצוניים==

קטגוריה:גוויאליים
קטגוריה:מגה-פאונה של הפלאוגן באירואסיה
קטגוריה:בעלי חיים שחיו באאוקן באירופה
קטגוריה:תנינאים שחיו בפלאוגן
מגארכנה

מגארַכְנֶה (שם מדעי: Megarachne; מילולית: "עכביש ענק") הוא סוג של חסר חוליות קדום גדול ביותר שהיה שייך לקבוצה בעלי כליצרות בה כלולים העכבישים והעקרבים המודרניים. ייתכן שהוא דמה להם אך היה שייך לסדרה נכחדת - עקרבי מים שכשמם חיו ברובם בתוך הימים והאוקיינוסים. סוג זה בדומה לעוד סוגים מהמשפחה Mycteroptidae היה בעל מאפיינים של יצור יבשתי. המאובנים של היצור התגלו על כמה סלעים בסן לואיס שבארגנטינה. 

יצור זה הגיע לאורך 54 סנטימטר והיה לעכבישן הגדול ביותר שדרך על פני האדמה (בעבר סברו שעכבישים נכחדים מהקבוצה מסוטליים היו גדולים יותר אך אין לכך רמזים). כמו כן הוא חי במים מתוקים אך לא בים כמו רוב עקרבי המים. הוא היה בעל צורה שטוחה מעט איתה אולי יכל "לטאטא" את הקרקעית ולחלץ החוצה חסרי חוליות.

לא ידוע אם יצור זה חי כיצור יבשתי ואולי אף טיפס על עצים. הוא חי כנראה ברחבי האגמים של ארגנטינה לפני 306-298 מיליון שנה, אז היה אקלים לח וחמים בהרבה מארגנטינה של היום. כמו כן היו אחוזי חמצן גבוהים מאוד באוויר, דבר שגרם לחסרי חוליות שונים לגדול.

==גלריה==
<gallery>
קובץ:Megarachne BW.jpg
קובץ:Barcelona-018.jpg|מאובן שנמצא במוזיאון
</gallery>

==קישורים חיצוניים==

קטגוריה:עקרבי מים
קטגוריה:בעלי חיים שחיו בקרבון פנסילבני
קטגוריה:מאובני טקסונים שתוארו ב-1980
קטגוריה:ארגנטינה: מאובנים
דריולסטים

דריולסטים (שם מדעי: Dryolestoidea) היא על-סדרה של יונקים נכחדים שחיו מתור היורה ועד לתקופת הנאוגן ומאובניהם נמצאו ברחבי אפריקה, אמריקה הדרומית וייתכן שגם באוסטרליה.

יצורים אלה היו יונקים קדומים ופרימיטיביים שקדמו לקבוצת התריה (Theria), בה מצויים הכיסאים (מטאתריה) ויונקי השליה המודרניים. מבנה שיניהם היה שונה מכל יונק חי. כמה מחקרים מורפולוגיים מורים על כך שחפרפרת הכיס צריכה גם להיכלל בקבוצה, מה שיהפוך אותה לקבוצה קיימת. ככל הנראה הם צאצאי קבוצות יונקים פרימיטיביות עוד יותר כמו מולטיטוברקולטה או של כמה קיינודונטיים או יונקי הביב שהטילו ביצים.

יצורים אלה היו קטנים ברובם ובעלי שיניים חדות וחסרות דנטין שאיתם הם אכלו בעיקר חרקים. הם שרדו בעיקר בעידן המזוזואיקון והחלו להתמעט עם הכחדת הדינוזאורים הגדולים. ככל הנראה הם לא עמדו בתחרות עם יונקים מפותחים יותר ועם אקלימים משתנים.

==מיון==
*על-סדרה דריולסטים (Dryolestoidea) - נכחדה
**סדרה Dryolestida
****משפחה Dryolestidae
****משפחה Paurodontidae
***קבוצה Meridiolestida
*****סוג קרונפיו (Cronopio)
*****סוג Leonardus
*****סוג Necrolestes
****משפחה Austrotriconodontidae
****משפחה Brandoniidae
****משפחה Donodontidae
****משפחה Mesungulatidae
****משפחה Peligrotheriidae
****משפחה Reigitheriidae
**סדרה Amphitheriida
****משפחה Amphitheriidae

==קישורים חיצוניים==

*
קטגוריה:מאובני טקסונים שתוארו ב-1939
Money (שיר של קארדי בי)

Money (בעברית: כֶּסֶף) הוא סינגל שהוקלט על ידי הראפרית האמריקאית קארדי בי. השיר יצא לאור ב-23 באוקטובר 2018, כסינגל שלא מתוך אלבום, על ידי חברות התקליטים וורנר מיוזיק גרופ ואטלנטיק רקורדס.

השיר למקום ה-13 במצעד הבילבורד הוט 100, והשביעי במצעד שירי ה-R&B\היפ הופ.

== רקע וכתיבה ==
השיר נכתב והופק על ידי קארדי בי ואנתוני ז'רמן וייט. אנתוני ז'רמן וייט אף הפיק את סינגל פריצתה, "Bodak Yellow". השיר בדומה לשירים רבים אחרים של קארדי בי, הוא שיר בסגנון ההיפ-הופ. בנוסף לכך, סקרו פיצ'פורק את השיר.

Black Squirrel Radio ערכו סיקור מקיף על השיר והעניקו לו ציון של 4.

== וידאו קליפ ==
טרם הוציאה את הווידאו קליפ המלא של השיר, העלתה קארדי בי לערוץ ה-Vevo שלה אודיו של השיר, המציג את עטיפתו של הסינגל.<ref></ref> האודיו זכה לוויראליות רבה, ונכון לדצמבר 2019, מונה הצפיות שלו עומד על למעלה מ-175 מיליון צפיות.

ב-21 בדצמבר 2018, יצא הקליפ הרשמי של השיר, אשר נכון לדצמבר 2019, צבר למעלה מ-95 מיליון צפיות.

== מיקומי שיא ==
בארצות הברית הצליח השיר להגיע למקום ה-13.

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|פלטינה 4×
|4,000,000<small></small>
|-
!בריטניה (BPI)
|כסף
|200,000<small></small>
|-
!קנדה (Music Canada)
|פלטינה
|80,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|23 באוקטובר 2018
|סטרימינג • הורדה דיגיטלית
| rowspan="2" |אטלנטיק • וורנר מיוזיק גרופ
|
|-
!בריטניה
|26 באוקטובר 2018
|רדיו שירים עכשוויים
|
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי קארדי בי
קטגוריה:שירים באנגלית
קטגוריה:שירים שנכתבו על ידי קארדי בי
קטגוריה:שירים על כסף
קטגוריה:שירי היפ הופ אמריקאיים
קטגוריה:סינגלים בהוצאת אטלנטיק רקורדס
איברהים קומה

איברהים קומה (בצרפתית: Ibrahim Koma; נולד ב-5 בנובמבר 1987) הוא שחקן קולנוע וטלוויזיה צרפתי.

==קורות חיים==
קומה נולד ברובע ה-20 של פריז להורים שהיגרו מבמקו שבמאלי מספר שנים לפני לידתו. הוא גדל באטוני שברמות הסן (בפרברים המערביים של פריז). אחיו הבוגר הוא שחקן הקולנוע והטלוויזיה דיוק קומה .
בגיל 10 הופיע לראשונה בטלוויזיה, בפרק שבסדרה הבלשית המצליחה, "נאווארו" בכיכובו של רוז'ה חנין . בגיל 14 כיכב בקומדיה "Fais-moi des vacances" (עשה לי חופשות) – סרט הבכורה של הבמאי דידייה ביוול המתאר את הרפתקאות צמד נערים בניסיונם לצאת מחוץ לעיר לחופשת קיץ כמו מרבית בני גילם.

את פרסומו המשמעותי עשה כשהשתתף ב-57 פרקים בשבע עונות (2008-2002) של אופרת הסבון, Sous le soleil , ששודרה במקור בערוץ TF1 ובמקביל במדינות רבות ברחבי העולם, בתפקיד זאכרי – יתום המאומץ על ידי אחת מגיבורות הסדרה ובן זוגה.
קומה פרש מלימודיו בבית הספר התיכון בגיל 16 כדי להתמסר לעיסוקו הקולנועי. החל ללמוד בבית ספר למשחק מיסודם של קלוד ודומיניק וירו . כמו כן למד ב-2011 ב"מעבדה ליצירת שחקנים" של הלן זידי . באותן שנים המשיך להשתתף בתפקידים זעירים בקולנוע ובתפקידי אורח בסדרות שונות בטלוויזיה הצרפתית.

תפקידו המשמעותי הבא בסרט באורך מלא היה ב-2013 בסרטו של הבמאי ז'וליין אברהם, La Cité rose (העיר בוורוד) , בו שיחק לצד אחיו דיוק, שעבור משחקו בו, נכלל ברשימת המועמדים לפרס סזאר של 2014 בקטגוריה "השחקן המבטיח ביותר"..

ב-2014 השתתף בסרט הקומי שזכה לפרסום רב יותר, "הקרוקודיל מבוטסוואנה" , בו גילם כדורגלן צעיר הזוכה לחוזה ממועדון ספרדי גדול אך לפני כן נוסע למולדת הוריו, בוטסוואנה, שם מעוניין השליט הרודן לצרף אותו לנבחרתו הלאומית.

ב-2016 שיחק בתפקיד הראשי בסרט הצרפתי-סנגלי, "וולו", בבימויו של דאודה קוליבאלי, העוסק בסחר הסמים במאלי. קומה גילם את דמותו של צעיר המאוכזב מאי יכולתו להתקדם בעבודתו ופונה לסחר בסמים בו הוא מצליח ומטפס בסולם הארגוני של הסחר הנרחב בסמים במדבר סהרה ובאזור שמדרום לו. הסרט זכה לביקורות חיוביות בפסטיבלים בהם הוצג וקומה אף זכה בפרס השחקן הטוב ביותר בפסטיבל FESPACO ב-2017, אך בהקרנות המסחריות נכשל הסרט.

ב-2017 שיחק בסרטו של הבמאי ברני גולדבלט , "Wallay", המספר את סיפורו של ילד צרפתי עירוני בן 13 אשר נשלח על ידי אביו לכפר מולדתו בבורקינה פאסו ונאלץ ללמוד לחיות בסביבה שונה לגמרי מזו שבה גדל. קומה גילם את בן דודו הכפרי של הילד.

בשנת 2021 שיחק בסדרה של רשת BBC "מסביב לעולם בשמונים יום" המבוסס על הספר באותו שם מאת ז'ול ורן. באותה שנה שיחק בסרט הבינלאומי "As Far as I Can Walk"; אשר הוקרן בבכורה בפסטיבל קרלובי וארי שם קטף חמישה פרסים בין היתר בגלובוס הבדולח. 

==קישורים חיצוניים==

==הערות שוליים==

קטגוריה:שחקני קולנוע וטלוויזיה צרפתים
קטגוריה:צרפתים שנולדו ב-1987
מיס קנדה

לינדה דומה, מיס קנדה לשנת [[1965]]
מיס קנדה (באנגלית: Miss Canada) היא תחרות יופי בקנדה.

התחרות נערכה לראשונה בשנת 1945 בעיר המילטון. 

ב-1963 שודרה התחרות לראשונה בטלוויזיה ברשת CTV הקנדית. 

בשנות ה-70 התחרות הייתה פופולרית וזכתה למעל חמש מיליון צופים, ב-1978 אימצה את הפורמט של מיס תבל והסגנית הראשונה נשלחה לייצג את קנדה בתחרות הבינלאומית ומ-1979 ועד 1992 הזוכה הייתה גם נציגת קנדה בתחרות הבינלאומית.

בשנת 1992 נערכה התחרות בפעם האחרונה במתכונתה המקורית ובין הסיבות שהוצגו לביטול על ידי המפיקים היא שתחרות יופי היא כבר לא הדרך הטובה ביותר להצגת נשים והתחרות מהווה דבר אנטי פמיניסטי.

ב-2009 חודשה התחרות כתחרות מלגות ועל פי מארגניה כשדגש בתחרות הוא יותר על אופי ופחות על נתונים חיצוניים.

==הזוכות==
{| class="wikitable sortable" border="1" style="clear:both;" align="center" cellpadding="2" cellspacing="0" width="auto"
|- bgcolor="#CCCCCC" align="center"
! שנה
! הזוכה
|-
| 1959
| דניקה ד'הונדט
|-
| 1980
| טרי מקיי
|-
| 1981
| דומיניק דופור
|-
| 1982
| קארן בולדווין
|-
| 1983
| ג'ודי ראטלדג'
|-
| 1984
| סינתיה קרולק
|-
| 1992
| ניקול דונסדון
|-
|}

==קישורים חיצוניים==

* 
* https://www.gettyimages.com/detail/news-photo/yonge-beauty-dominique-dufour-the-reigning-miss-canada-who-news-photo/499302213
* https://www.upi.com/Archives/1982/11/01/Miss-Manitoba-is-new-Miss-Canada/8922404974800/

==הערות שוליים==

קטגוריה:תחרויות יופי לנשים
קטגוריה:קנדה: תחרויות יופי
קטגוריה:נשים בקנדה
סינתיה בליבו

סינתיה בליבו (באנגלית: Cynthia Belliveau; נולדה בשנת 1963) היא שחקנית קנדית.

==ביוגרפיה==
בליבו נולדה בעיר סטרטפורד שבאונטריו ולמדה באוניברסיטת ווטרלו, היא השתתפה בתחרות מיס הנוער של קנדה 1982 ומיס קנדה 1983, שם עלתה לשלב 10 המתמודדות שעלו לחצי הגמר.

היא שימשה ככתבת בתחנת הטלוויזיה "CKCO-DT" שבקיצ'נר.

ב-1985 שיחקה בסרט הטלוויזיה "The Hearst and Davies Affair" העוסק ברומן של ויליאם רנדולף הרסט עם השחקנית מריון דייוויס. שיחקה גם בקומדיה "Screwballs II".

ב-1989 גילמה אחות בסרט "אנחנו לא משוגעים".

ב-1993 ו-1995 שיחקה בשני פרקים של סדרת הערפדים "Forever Knight".

ב-1997 שיחקה בסרט הטלוויזיה "Breach of Faith: A Family of Cops II".

==קישורים חיצוניים==
* 

קטגוריה:שחקניות קולנוע וטלוויזיה קנדיות
קטגוריה:משתתפות בתחרות מיס קנדה
קטגוריה:קנדיות שנולדו ב-1963
פרס רוטשילד לחינוך

פרס רוטשילד לחינוך לזכר מקס רואו ז"ל הוא פרס המוענק מאז שנת ה'תשמ"ח (1987) על ידי יד הנדיב "לאנשי חינוך הפועלים מתוך הצטיינות, יוזמה וחדשנות במערכת החינוך בארץ ומקדמים את תלמידיהם באופן יוצא דופן וראוי לציון." הפרס קרוי על שמו של מקס רואו, שהיה מנהל החברה היהודית ליישוב ארץ ישראל (פיק"א) ונשיאה הראשון של האוניברסיטה הפתוחה.

הפרס ניתן בדרך כלל לזוכה יחיד, על הישגיו האישיים. בשנת תשס"ט ניתן הפרס לצוות של ארבעה מורים מתיכון עירוני "אהל שם" ברמת גן. עם הזוכים בפרס נמנים ריאד כבהא, הרב משה צבי וקסלר וד"ר עליזה בלוך.

==קישורים חיצוניים==
* 

==הערות שוליים==

קטגוריה:יד הנדיב
רוטשילד לחינוך
קטגוריה:הנצחת משפחת רוטשילד
הארמייה ה-35 (ברית המועצות)

הארמייה ה-35 (ברוסית: армия я-35) הייתה ארמייה של הצבא האדום שלחמה במלחמת העולם השנייה.

==היסטוריה==
היחידה הוקמה ביולי 1941. היא הופקדה על שמירת הגבול של ברית המועצות ובאזור פרימוריה. במהלך מאי 1945 החל תגבור הארמייה וב-5 באוגוסט היא נכללה בכוחות של חזית המזרח הרחוק הראשונה. היא לקחה חלק פעיל במבצע סערת אוגוסט כאשר החלה במתקפה מאזור פרימוריה מזרחה.

במהלך אוקטובר 1945 הארמייה ה-35 פורקה.
==מפקדים==
* ולדימיר זייצב (יולי 1941 - יוני 1945)
* ניקנור זחבאייב (יוני 1945 - ספטמבר 1945)

==קישורים חיצוניים==
* [http://samsv.narod.ru/Arm/a35/arm.html הארמייה ה-35] באתר samsv 

35
35
הארמייה ה-36 (רוסיה)

הארמייה ה-36 (ברוסית: армия я-36) היא ארמייה רב-זרועית של כוחות היבשה הרוסיים.

==היסטוריה==
היחידה הוקמה ביולי 1941. היא הופקדה על שמירת הגבול של ברית המועצות באזור מחוז צ'יטה. לקראת סוף 1941 רוב היחידות שלה עברו מערבה לחזית עם ורמאכט.

במהלך קיץ 1945 היא עברה תגבור משמעותי לקראת השתתפותה במבצע סערת אוגוסט שהחלה באוגוסט. היא נכללה בכוחות של חזית עבר הבאיקל. במהלך המבצע היא כבשה כמה ערים במונגוליה הפנימית.

במהלך אוקטובר 1945 הארמייה ה-35 פורקה.

בשנת 1998 היא הוקמה מחדש והמטה שלה ממקום באולן אודה.

==מפקדים==
* סרגיי פומנקו (יולי 1941 - יוני 1945)
* אלכסנדר לוצ'ינסקי (יוני 1945 - ספטמבר 1945)

==קישורים חיצוניים==

* [http://samsv.narod.ru/Arm/a36/arm.html הארמייה ה-36] באתר samsv 

36
36
קטגוריה:יחידות צבא רוסיות
עפר בן אליעזר

עפר בן אליעזר (נולד ב-13 באוקטובר 1963) הוא פוליטיקאי ישראלי שכיהן במשך 15 שנים כראש המועצה המקומית רמת ישי.

== ביוגרפיה ==
בעל תואר ראשון בכלכלה ומנהל עסקים ותואר שני במדיניות ציבורית מאוניברסיטת חיפה.

בן אליעזר נבחר לראשות המועצה המקומית רמת ישי בבחירות המקומיות שנערכו ב-2008, לאחר קדנציה בה כיהן כיו"ר האופוזיציה במועצת היישוב. מלבד תפקידיו ביישוב רמת ישי, כיהן בתפקידים נוספים במסגרת השלטון המקומי, וביניהם חבר הנהלה, יו"ר ועדת כספים ויו"ר ועדת עבודה והסכמי שכר. כיהן בנוסף כחבר וועדת התכנון והבניה "מבוא העמקים", וכן כדירקטור במשכ"ל ובקרן ההשתלמות של הסתדרות המורים.

בן אליעזר נכנס לכהן כראש מועצה כשמצבו הכספי והכלכלי של היישוב היה רע, כאשר הגרעון היה גבוה ממחצית התקציב ועובדי המועצה לא קיבלו שכר חודשים ארוכים. לדבריו, בעת סיום כהונתו עמדה לרשות היישוב קופת מועצה של למעלה מ-11 מיליון ש"ח.

בן אליעזר כיהן במשך 3 כהונות במשך כ־16 שנים בראשות המועצה המקומית רמת ישי עד שהובס בבחירות לרשויות המקומיות בישראל ב־2024 על ידי אסף אוברלנדר. בן אליעזר סיים את כהונתו ב־19 במרץ 2024.

בן אליעזר נשוי ליעל ואב לארבעה.

== קישורים חיצוניים ==

== הערות שוליים ==

קטגוריה:ראשי מועצת רמת ישי
קטגוריה:בוגרי אוניברסיטת חיפה
קטגוריה:ישראלים שנולדו ב-1963
שנות ה-90 של המאה ה-7

שנות ה-90 של המאה ה-7 היו העשור העשירי והאחרון של המאה ה-7, החלו ב־1 בינואר 690 והסתיימו ב־31 בדצמבר 699.

== אירועים בולטים בעולם ==

===מלחמה ופוליטיקה ===
====מלחמות====
* 692 – עבד אל-מלכ כובש מחדש את מכה. מנהיג המרד עבדאללה אבן א-זובייר נהרג בקרב.
* 694 – יוסטיניאנוס השני שולח את צבאו להילחם במרונים, אך נוחל מפלה.

====סכסוכים לאומיים ואזוריים====
* 694 – המלך הויזיגותי אגיקה מאשים בטולדו את היהודים בשיתוף פעולה עם המוסלמים, מחרים את אדמותיהם, גוזר עליהם עבדות אצל נוצרים והמרת דתם של ילדיהם לנצרות
* 695 – מרד ח'וארג'.

====אירועים פוליטיים משמעותיים====
[[וו דזה טיין נהיית לאישה היחידה שמולכת בסין ונושאת בתואר קיסר סין]]
* 16 באוקטובר 690 – וו דזה טיין נהיית לאישה היחידה המולכת בסין ונושאת בתואר קיסר סין
* 690 – תרגום התנ"ך וספרי הברית החדשה לאנגלית עתיקה.
* 692 – נערכת ועידת קוויניסקסט. החלטותיה לא התקבלו על ידי האפיפיור והכנסייה הקתולית.
* 692 – טרן, מלך הפיקטים עולה לשלטון
* 692 – קרב סבסטופול בין האימפריה הביזנטית לכוחות הערבים
* 698 – בעקבות הפסד בקרב ליד קרתגו, האימפריה הביזנטית מפנה את כל כוחותיה מצפון אפריקה. העיר נהרסה ולא שוקמה מעולם.

== כלכלה ==

== אסונות ==

* בתקופה זו מכים באירופה כמה גלים של מגפת דבר הבלוטות<ref></ref>.

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

=== אדריכלות ===
691 – נשלמת בניית כיפת הסלע
* 691 – נשלמת בניית כיפת הסלע

==אישים בולטים==

===מנהיגי עולם בולטים===
==קישורים חיצוניים==

==הערות שוליים==

*
קטגוריה:המאה ה-7
שנות ה-80 של המאה ה-7

שנות ה-80 של המאה ה-7 היו העשור התשיעי של המאה ה-7, החלו ב־1 בינואר 680 והסתיימו ב־31 בדצמבר 689.

== אירועים בולטים בעולם ==

===מלחמה ופוליטיקה ===
====מלחמות====
* 10 באוקטובר 680 – קרב כרבלא שבו נהרג חוסיין בן עלי בידי צבאו של בית אומיה. השיעים מציינים את הקרב ביום אבל מדי שנה ביום עשוראא לפי הלוח המוסלמי
* 680 - ניצחון מכריע של הבולגרים על הביזנטים בקרב אונגל .

====סכסוכים לאומיים ואזוריים====
* 686 – מרד של אל-מוח'תאר שהכריז על עצמו ח'ליפה של כופה.

====אירועים פוליטיים משמעותיים====
* 7 בנובמבר 680 – נפתחת ועידת קונסטנטינופול השלישית
* 680 – לאחר מות מועאויה הראשון, יזיד הראשון מוכרז ח'ליפה.
* 680 – עבדאללה בן זובייר הכריז את עצמו כח'ליפה של מכה ולא מכיר ביורש של מועאויה הראשון.
* 683 – הח'ליף מועאויה השני עולה לשלטון עם מותו של אביו יזיד הראשון
* 684 – מרואן הראשון מתמנה לח'ליפה החדש וממשיך להילחם נגד המורדים בהנהגת עבדאללה אבן אל-זובייר.
* 685 – עבד אל-מלכ מתמנה לח'ליפה החדש וממשיך להילחם נגד המורדים בהנהגת עבדאללה אבן אל-זובייר.
* 21 באוקטובר 686 – קונון הופך לאפיפיור
* 687 – מנהיג המרד אל-מוח'תאר נהרג בקרב עם כוחות של עבדאללה אבן אל-זובייר.

== כלכלה ==

== אסונות ==

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-7
שנות ה-70 של המאה ה-7

שנות ה-70 של המאה ה-7 היו העשור השמיני של המאה ה-7, החלו ב-1 בינואר 670 והסתיימו ב-31 בדצמבר 679.

== אירועים בולטים בעולם ==

===מלחמה ופוליטיקה ===
====מלחמות====
* 670 - כיבוש קאבול.
* 672 - כיבוש רודוס על ידי המוסלמים.
* 673 - כילדריך השני מספח את נויסטריה לממלכתו.
* 674 - המוסלמים חוצים את אמו דריה ונכנסים לבוכרה.
* 674 - מתחיל המצור הערבי הראשון על קונסטנטינופול.
* 677 - המוסלמים כובשים את סמרקנד וטרמז.
* 677 - המוסלמים מתחילים מצור על קונסטנטינופול.
* 678 - בעקבות הפסד בקרב ימי, המוסלמים מסירים את המצור על קונסטנטינופול.

====סכסוכים לאומיים ואזוריים====
====אירועים פוליטיים משמעותיים====
* 670 - נוסדה העיר קירואן (היום בתוניסיה)
* 675 - לאחר פטירת כילדריך השני, ממלכתו חולקה מחדש לנויסטריה ואוסטרזיה.
* 2 בנובמבר 676 - דונוס נעשה לאפיפיור
* 676 - תיאודריך השלישי מאחד נויסטריה ואוסטרזיה תחת שליטתו.

== כלכלה ==

== אסונות ==

== התנקשויות, חיסולים, וניסיונות התנקשות ==

== מדע וטכנולוגיה ==

* 672 - שימוש ראשוני באש יוונית (דבר אשר הגן בים וביבשה על ביזנטיון מהכיבוש הערבי.)

== תרבות פופולרית ==

 
==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-7